# Tid for visning!

Høsten er høstfesttid i 4H. Da viser stolte 4H-ere fram 4H-prosjektene, som de har jobbet med det siste året. Medlemmene i Staven 4H gleder seg til høstfesten på Rotnes grendehus i Nittedal, som er årets høydepunkt.

---------------------

Hvert år gjennomfører en 4H-er et 4H-prosjekt, enten alene eller sammen med andre. Gjennom 4H-prosjektene skal 4H-erne oppleve mestring og læring. De bestemmer selv hvilket tema de skal lære mer om, og prosjektene kan være alt fra kalvestell, til soppsanking til mer ekstreme ting som det å krysse Grønland på tvers.

**Medlemmene bestemmer**

Det viktigste er at 4H-erne viser læringsvilje og innsats.

- På høstfesten viser alle medlemmene fram 4H-prosjektet sitt. I klubben vår har medlemmene jobbet med tema som fotografering, inkludering, sanking og traktormekking. Det er dette som er så herlig med 4H – at medlemmene selv bestemmer hva de ønsker å lære mer om, og at vi lærer ved å gjøre, sier leder i klubben Martin Hansen (15 år).

**Sosialt, aktivt og morsomt**

4H er fellesskap; det er sosialt, aktivt og morsomt. Ekstra koselig er det at klubben kan invitere familie, venner, bekjente, naboer og hele bygda inn til høstfesten, som er en tradisjonsrik og hyggelig avslutning på 4H-året.

- Vi gleder oss til å ta imot alle gjestene. Både til at de skal se den flotte høstfestutstillingen vår, men også til at de skal bli bedre kjent med oss. Vi ønsker å skape engasjement rundt 4H - og kanskje er flere som har lyst til å bli med i klubben vår, spør klubbrådgiver Hanne Nilsen engasjert.

**Aktiv og samfunnsengasjert ungdom**

4H er en landsomfattende, ideell barne- og ungdomsorganisasjon, som er livssynsnøytral og partipolitisk uavhengig. Vi er medlemsstyrt og medlemmene er tilknyttet lokale 4H-klubber over hele landet. Si noe om antall 4H-ere i klubben og 4H-fylket.

4H skal utvikle en aktiv og samfunnsengasjert ungdom med ansvarsfølelse og respekt for natur og mennesker. Grunnlaget for vårt arbeid finnes i naturbruksnæringene og lokalmiljøet.

Vår målsetting utrykkes gjennom 4H-løftet:

Vi lover å arbeide mot det mål å bli en ungdom med klart hode, varmt hjerte, flinke hender og god helse.

**For mer informasjon kontakt**

Leder i Staven 4H, Martin Hansen (15 år), tlf. 000 00 00

Klubbrådgiver A (voksenkontakt): Hanne Nilsen, tlf. 000 00 000

Tid og sted: Rotnes grendehus i Nittedal, søndag 2. oktober, kl. 18.00.